Randvere (Viimsi)

Randvere on küla Harju maakonnas Viimsi vallas Muuga lahe läänekaldal.

Esmamainitud 1397. aastal Maardu mõisaomaniku Johan von Scerembeke valdusi loetlevas ürikus (Randyver).Ajalugu randvere.net Aastatel 1496–1507 kuulus Randvere vakus Jaani seegile. 1693. aastal oli Randvere külas 11 talu, 1704. aastal 19 talundit ühtekokku 105 inimesega.

Randveres on Randvere kalmistu, mille keskel on kivisse raiutud esimese matuse aasta 1803.

Randvere kiriku ehitamist alustati kalmistu lõunaküljele Jõelähtme koguduse õpetaja Gustav Heinrich Schüdlöffeli ametisoleku ajal 1848. Kirik valmis 1852. aastal ja selle ehitust toetas rahaliselt Maardu mõisnik Christoph von Brevern. Kiriku juures tegutseb Randvere kogudus.Randvere kirik randvere.net

Jõelähtme koguduse pastor Paul Loppenowe eestvedamisel alustas sügisel 1864 Randvere kirikumajas tegevust kool. Randvere vana kool suleti 1971.Randvere vana kool randvere.net Uus Randvere Kool avati 2013. aastal."FOTOD: Viimsi avas 450 õpilasele mõeldud Randvere kooli" Delfi, 30. august 2013 Kooli juures tegutseb Randvere raamatukogu.

1970. aastatel hakati Randveres eraldama maalappe suvila- ja aianduskooperatiivide rajamiseks ning sellega hakkas tõusma asula elanike arv.

Küla läbib Viimsi–Randvere tee. Küla territooriumi põhjaosa juures ja maantee lähistel asus kaitsealune Tädu kuusk.

Pildid

Viited

Välislingid

Randvere blogi

Kategooria:Jõelähtme kihelkond
Kategooria:Viimsi vald
Kategooria:Harju maakonna külad